ai4bharat/Pralekha huggingface dataset:
অর্থমন্ত্রক
আয়কর রির্টান এবং অডিট রিপোর্ট জমা দেওয়ার নির্ধারিত তারিখের সময়সীমা বৃদ্ধি
নতুন দিল্লি, ২৪ অক্টোবর, ২০২০
কোভিড -১১ সংক্রমণের জেরে করদাতাদের যে আইনী ও অন্যান্য প্রতিবন্ধকতার সম্মুখীন হতে হয়, তার পরিপ্রেক্ষিতে সরকার ২০২০ সালের ৩১ শে মার্চ একটি অধ্যাদেশ নিয়ে আসে। কর আরোপ ও অন্যান্য নিয়ম সম্পর্কিত আইনে বেশ কিছু সংশোধন নিয়ে এসে এই অধ্যাদেশ জারি করা হয়। কর প্রদান সম্পর্কিত বিভিন্ন সময়সীমাও বাড়ানো হয়। পরে কিছু নিয়ম সংশোধন করার সাথে সাথে কর আরোপের অন্যান্য নিয়মের সঙ্গে অধ্যাদেশটি লাগু করার জন্য নতুন আইন আনা হয়।
কোভিড সঙ্কটের পরিপ্রেক্ষিতে, সরকার ২২ শে জুন একটি বিজ্ঞাপন জারি করে, ২০১৯-২০অর্থবছরের জন্য আয়কর বিবরণী জমা দেওয়ার সময়সীমা বাড়িয়ে ৩০ নভেম্বর করা হয় । এটির সাহায্যে এখন ৩১জুলাই এবং ৩১ অক্টোবর ২০২০ আয়কর রিটার্ন দাখিল করা সম্ভব ৩০ নভেম্বরের মধ্যে । এছাড়াও, অডিট রিপোর্ট জমা দেওয়ার জন্য সময়সীমা ৩১ অক্টোবর পর্যন্ত বাড়ানো হয়েছে ।
এর সাথে ট্যাক্স অডিট রিপোর্ট, বিভিন্ন অডিটিং রিপোর্ট, আন্তর্জাতিক লেনদেন এবং কিছু বিশেষ অভ্যন্তরীণ লেনদেন দায়েরের আইনি সময়সীমা ৩১ ডিসেম্বর পর্যন্ত বাড়ানো হয়েছে।নিম্ন করদাতারা এবং মধ্যবিত্ত করদাতাদের আয়কর রিটার্ন দাখিল করার জন্য সরকার আরও সময় দিতেই এই পদক্ষেপ নিয়েছে।
নিম্নবিত্ত ও মধ্যবিত্তের করদাতাদের আরো সুবিধার্থে স্ব-মূল্যায়িত আয়কর রিটার্ন দাখিল করার বিকল্প দেওয়া হয়েছে। যারা কর প্রদানের জন্য যোগ্য তারা এক লাখ টাকা পর্যন্ত আয় করেন তাদের স্ব-মূল্যায়ন প্রক্রিয়াটির মাধ্যমে বিশদ জমা দেওয়ার জন্য আগমী বছরের ৩১ জানুয়ারির পর্যন্ত সময় দেওয়া হয়েছে।
এ বিষয়ে শিগগিরই প্রয়োজনীয় বিজ্ঞাপন জারি করা হবে।
CG/SS
(
প্রধানমন্ত্রীরদপ্তর
গুজরাটের প্রতিষ্ঠা দিবসে গুজরাটের মানুষজনকে শুভেচ্ছা জানালেন প্রধানমন্ত্রী
নতুন দিল্লি, ০১ মে, ২০২২
গুজরাটের প্রতিষ্ঠা দিবস উপলক্ষে প্রধানমন্ত্রী শ্রী নরেন্দ্র মোদী গুজরাটের মানুষজনকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“গুজরাটের প্রতিষ্ঠা দিবসে গুজরাটের মানুষজনকে আমার শুভেচ্ছা। মহাত্মা গান্ধী, সর্দার প্যাটেল এবং আরও অনেক মহান ব্যক্তির আদর্শে অনুপ্রাণিত গুজরাটের মানুষ বিভিন্ন ক্ষেত্রে তাদের কৃতিত্বের জন্য ব্যাপক সমাদর পেয়ে থাকেন। আগামী দিনেও গুজরাটের উন্নতির ধারা অব্যাহত থাকুক।”
CG/SD/SKD/
(
প্রধানমন্ত্রীরদপ্তর
মুম্বাই-এ ভারতরত্ন লতা মাঙ্গেশকরকে প্রধানমন্ত্রীর শেষ শ্রদ্ধা নিবেদন
নতুনদিল্লি, ৬ই ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী মুম্বাই-এ ভারতরত্ন লতা মাঙ্গেশকরকে শেষ শ্রদ্ধা নিবেদন করেছেন।
এক ট্যুইটবার্তায় প্রধানমন্ত্রী বলেছেনঃ
“ মুম্বাই-এ লতাদিদিকে শেষ শ্রদ্ধা জানিয়েছি। https://t.co/3oKNLaMySB"
CG/CB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৭১ কোটি ৬৫ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৭.৪৮ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪৩ হাজার ২৬৩
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৯৩ হাজার ৬১৪, যা দেশে মোট আক্রান্তের ১.১৯ শতাংশ
সাপ্তাহিক-ভিত্তিতে আক্রান্তের হার ২.৪৩ শতাংশ, যা গত ৭৬ দিন ৩ শতাংশের নীচে
নয়াদিল্লি, ০৯ সেপ্টেম্বর, ২০২১
ভারতে কোভিড-১৯ টিকাকরণের সংখ্যা ৭১ কোটি ৬৫ লক্ষ ছাড়িয়েছে। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৭১ কোটি ৬৫ লক্ষ ৯৭ হাজার ৪২৮। একইভাবে, গত ২৪ ঘণ্টায় ৮৬ লক্ষ ৫১ হাজার ৭০১টি টিকার ডোজ দেওয়া হয়েছে।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৬২,২৫০
৮৫,৩৮,৩৩৪
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৩৪,০২৯
১,৩৭,৯৮,২৬৬
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
২৮,৬৪,৫১,৭৩৯
৩,৮৭,১৩,৯৪০
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৪,০৩,০০,৪২২
৬,০৫,১১,০৮৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৯,১৪,৪৮,৫৬৬
৪,৮১,৩৮,৭৯৯
|
|
মোট
|
|
|
|
৭১,৬৫,৯৭,৪২৮
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
আরও একটি উল্লেখযোগ্য অগ্রগতি হিসাবে দেশে গত ২৪ ঘণ্টায় সুস্থতার সংখ্যা ৪০ হাজার ৫৬৭। মহামারী শুরুর সময় থেকে দেশে এখনও পর্যন্ত মোট সুস্থতার সংখ্যা ৩ কোটি ২৩ লক্ষ ৪ হাজার ৬১৮।
একইভাবে, জাতীয় স্তরে সুস্থতার হার দাঁড়িয়েছে ৯৭.৪৮ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৭৪ দিন দৈনিক আক্রান্তের সংখ্যা ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্ত হয়েছেন ৪৩ হাজার ২৬৩ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৩ লক্ষ ৯৩ হাজার ৬১৪, যা মোট আক্রান্তের ১.১৯ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৮ লক্ষ ১৭ হাজার ৬৩৯টি নমুনা পরীক্ষা হয়েছে। এর ফলে, সামগ্রিকভাবে টিকাকরণের সংখ্যা দাঁড়িয়েছে ৫৩ কোটি ৬৮ লক্ষ ১৭ হাজার ২৪৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.৪৩ শতাংশ, যা গত ৭৬ দিন ৩ শতাংশের নীচে। একইভাবে, দৈনিক আক্রান্তের হার কমে হয়েছে ২.৩৮ শতাংশ। দৈনিক-ভিত্তিতে আক্রান্তের হার গত ১০ দিন ৩ শতাংশের নীচে রয়েছে এবং গত ৯৪ দিন ৫ শতাংশের নীচে।
CG/SS/SB
(Visitor Counter : 134
কয়লামন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ কয়লা মন্ত্রকের একক উইন্ডো ছাড়পত্র পোর্টাল চালু করলেন
নতুন দিল্লি, ১১ জানুয়ারি, ২০২১
কেন্দ্রীয় কয়লা মন্ত্রক আজ একটি একক উইন্ডো ছাড়পত্র পোর্টালের সূচনা করেছে। এটি একটি সমন্বিত মাধ্যম যা ভারতে কয়লা খনি শুরু করার জন্য প্রয়োজনীয় ছাড়পত্র এবং অনুমোদনের সুবিধার্থে সহায়তা প্রদান করবে। কেন্দ্রীয় স্বরাষ্ট্রমন্ত্রী অমিত শাহ কয়লা ও খনি দপ্তরের মন্ত্রী শ্রী প্রহ্লাদ যোশীর উপস্থিতিতে আজ এই পোর্টালটির আনুষ্ঠানিক উদ্বোধন করেন। দেশের প্রথম বাণিজ্যিক ভিত্তিতে কয়লা খনি নিলামের জন্য সফল দরদাতাদের সঙ্গে চুক্তি সম্পাদনের জন্য নতুন দিল্লিতে আয়োজিত এক অনুষ্ঠানে এই পোর্টালের সূচনা করা হয়।
কেন্দ্রীয় স্বরাষ্ট্রমন্ত্রী তাঁর ভাষণে বলেন, প্রধানমন্ত্রী শ্রী নরেন্দ্র মোদীর নেতৃত্বে আত্মনির্ভর ভারত গঠনের লক্ষ্যে কয়লা ক্ষেত্র উল্লেখযোগ্য ভূমিকা নিয়েছে। তিনি বলেন, ৫০০ ট্রিলিয়ন ডলারের অর্থনীতির লক্ষ্য অর্জনে কয়লা ক্ষেত্র মূল ভূমিকা নেবে। দীর্ঘকাল ধরে জমে থাকা কয়লা ক্ষেত্রের বাধা গুলি অপসারণ করে স্বচ্ছতা আনার প্রয়োজনীয়তা অনুভূত হয়েছে। এটা মোদী সরকারের আমলেই সম্ভব হয়েছে।
তিনি বলেন, দেশের প্রথম বাণিজ্যিক ভিত্তিতে কয়লাখনি নিলামের ক্ষেত্রে ১৯ জন সফল দরদাতাদের চিহ্নিত করা হয়েছে। এর ফলে দেশের আয় হবে বছরে ৬,৫০০ কোটি টাকা। সেই সঙ্গে ৭০ হাজার মানুষের কর্মসংস্থানের সুযোগ সৃষ্টি হবে।
কেন্দ্রীয় কয়লা মন্ত্রী শ্রী প্রলহাদ যোশী বলেন, কয়লা ক্ষেত্রে সংস্কারের ফলে স্বচ্ছতার সৃষ্টি হয়েছে। নতুন এই পোর্টাল কয়লা ক্ষেত্র পরিচালনার ক্ষেত্রে গুরুত্বপূর্ণ ভূমিকা নেবে।
প্রধানমন্ত্রীরদপ্তর
যুব সঙ্গমের উদ্দীপনার প্রশংসা প্রধানমন্ত্রীর
নয়াদিল্লি, ২৮ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী, অসমের পড়ুয়াদের গুজরাটের আনন্দনগরে অবস্থিত আমুল সমবায়ের দুগ্ধ প্রকল্প ঘুরে দেখার বিষয়ে উৎসাহ-উদ্দীপনার প্রশংসা করেছেন।
অসমের তেজপুরের সাংসদ পল্লব লোচন দাসের এক ট্যুইটের জবাবে প্রধানমন্ত্রী তাঁর ট্যুইটে বলেন,
"এই ধরনের সুযোগ আমাদের যুবক-যুবতীদের বৈচিত্র্যপূর্ণ সংস্কৃতির সন্ধান করতে এবং বিভিন্ন বিষয় অনুধাবন করতে সাহায্য করে”।
PG/PM
(
প্রধানমন্ত্রীরদপ্তর
উন্মুক্ত স্থানে শৌচমুক্ত মডেলের শ্রেণীভুক্ত হওয়ায় আন্দামান ও নিকোবর দ্বীপপুঞ্জ, লাক্ষাদ্বীপ, দাদরা ও নগর হাভেলীর প্রশংসা প্রধানমন্ত্রীর
নয়াদিল্লি, ০১ এপ্রিল, ২০২৩
প্রধানমন্ত্রী শ্রী নরেন্দ্র মোদী স্বচ্ছ ভারত গড়ে তোলার জন্য উল্লেখযোগ্য প্রতিশ্রুতি পালন করায় কেন্দ্রশাসিত অঞ্চল আন্দামান ও নিকোবর দ্বীপপুঞ্জ, লাক্ষাদ্বীপ ও দাদরা ও নগর হাভেলীর প্রশংসা করেছেন।
মাত্র এক বছরে উন্মুক্ত স্থানে শৌচমুক্ত গ্রামের সংখ্যা পাঁচ গুণ বেড়েছে বলে জানিয়ে কেন্দ্রীয় মন্ত্রী শ্রী গজেন্দ্র সিং শেখওয়াতের এক ট্যুইটের জবাবে প্রধানমন্ত্রী তাঁর ট্যুইটে বলেন, “আন্দামান ও নিকোবর দ্বীপপুঞ্জ, লাক্ষাদ্বীপ, দাদরা ও নগর হাভেলী ও দমন দিউ – এর জনগণের উপর গর্বিত। স্বচ্ছ ভারত গঠনের ক্ষেত্রে এক উল্লেখযোগ্য প্রতিশ্রুতি পালন করেছেন তাঁরা”।
PG/PM/SB
(
ভূ-বিজ্ঞানমন্ত্রক
দেশে আজ তাপপ্রবাহের পরিস্থিত পরিলক্ষিত হয়নি
গুজরাটে বিক্ষিপ্তভাবে কিছু জায়গায় এবং উপকূলবর্তী ওড়িশায় তাপপ্রবাহের সম্ভাবনা
নয়াদিল্লি, ২৬ এপ্রিল, ২০২১
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের তথ্য অনুযায়ী, গতকাল দেশে কোথাও তাপপ্রবাহের পরিস্থিতি তৈরি হয়নি। তবে, গুজরাট, মারাঠওয়াড়া ও বিদর্ভের কিছু কিছু এলাকায় তাপমাত্রা ৪০ ডিগ্রি সেলসিয়াসের বেশি রেকর্ড করা হয়। ওড়িশা, গাঙ্গেয় পশ্চিমবঙ্গ ও ঝাড়খণ্ড সহ পশ্চিম রাজস্থান, সৌরাষ্ট্র ও কচ্ছ-এর কিছু কিছু এলাকায় তাপমাত্রা ৪০ ডিগ্রি সেলসিয়াস ছাড়িয়ে যায়। উত্তর-পূর্বের রাজ্যগুলিতে তাপমাত্রা গত শনিবার স্বাভাবিকের তুলনায় ৫.১ ডিগ্রি সেলসিয়াস বা তার বেশি রেকর্ড করা হয়েছিল। পশ্চিমবঙ্গ ও সিকিমের কিছু কিছু এলাকায় তাপমাত্রা স্বাভাবিকের তুলনায় ৩.১ ডিগ্রি সেলসিয়াস থেকে ৫ ডিগ্রি সেলসিয়াস পর্যন্ত বেশি রেকর্ড করা হয়। জম্মু, কাশ্মীর, লাদাখ, গিলগিট, বাল্টিস্তান ও মুজফফরাবাদের কিছু কিছু এলাকায় তাপমাত্রা স্বাভাবিকের তুলনায় ১.৬ ডিগ্রি সেলসিয়াস থেকে ৩ ডিগ্রি সেলসিয়ার পর্যন্ত বেশি রেকর্ড করা হয়। অন্যদিকে, মধ্যপ্রদেশ ও উত্তর কর্ণাটকের প্রত্যন্ত এলাকায় তাপমাত্রা স্বাভাবিকের তুলনায় ১.৬ ডিগ্রি সেলসিয়াস থেকে ৩ ডিগ্রি সেলসিয়াস পর্যন্ত কম রেকর্ড করা হয়েছে। গতকাল দেশে সর্বোচ্চ তাপমাত্রা ৪৩.৩ ডিগ্রি সেলসিয়াস রেকর্ড করা হয় বিদর্ভ এলাকার ব্রহ্মপুরীতে। জাতীয় পূর্বাভাসে আরও বলা হয়েছে, গুজরাটের কিছু কিছু এলাকায় এবং উপকূলবর্তী ওড়িশায় তাপপ্রবাহের মতো পরিস্থিতি দেখা দেবে।
SC/BD/DM/
(Visitor Counter : 77
প্রধানমন্ত্রীরদপ্তর
আগামী ৯ অক্টোবর প্রধানমন্ত্রী হরিয়ানা সফর করবেন
নয়াদিল্লি, ০৮ অক্টোবর, ২০১৮
প্রধানমন্ত্রী শ্রী নরেন্দ্র মোদী আগামী  হরিয়ানার রোহতকের সাম্পলা পরিদর্শন করবেন।
সেখানে তিনি দীনবন্ধু স্যর ছোটুরামের মূর্তির আবরণ উন্মোচন করবেন। স্যর ছোটুরাম একজন বিশিষ্ট নেতা ছিলেন, যিনি কৃষকদের কল্যাণের জন্য অক্লান্ত পরিশ্রম করেছেন। তিনি পিছিয়ে পড়া ও অনুন্নত শ্রেণীর মানুষের উন্নতির জন্য কাজ করেছেন। শিক্ষা ক্ষেত্র এবং অন্যান্য সামাজিক কাজের জন্যও তিনি স্মরণীয় হয়ে রয়েছেন।
একটি জনসভায় প্রধানমন্ত্রী সোনেপতের একটি রেল কোচ পুনর্গঠন কারখানার ভিত্তিপ্রস্তর স্থাপন করবেন। এই প্রকল্পের কাজ শেষ হলে এটি উত্তর ভারতে রেল কোচের মেরামতি ও রক্ষণাবেক্ষণের একটি বড় কেন্দ্র হয়ে উঠবে। এই কারখানা স্থাপনের জন্য মডিউলার ও অত্যাধুনিক নির্মাণ প্রযুক্তি ব্যবহার করে, আধুনিক যন্ত্রপাতি ও পরিবেশ-বান্ধব পদ্ধতি প্রয়োগ করা হচ্ছে।
CG/SC/SB…
(Visitor Counter : 60
প্রধানমন্ত্রীরদপ্তর
প্রধানমন্ত্রী উত্তরপ্রদেশের অযোধ্যায় ভগবান শ্রীরামলালা বিরাজমান-এর দর্শন এবং পূজা করেছেন
শ্রীরাম জন্মভূমি তীর্থক্ষেত্র স্থল পরিদর্শন করেছেন
নয়াদিল্লি, ২৩ অক্টোবর ২০২২
দীপাবলির প্রাক্কালে আজ প্রধানমন্ত্রী শ্রী নরেন্দ্র মোদী অযোধ্যা সফর করলেন এবং ভগবান শ্রীরামলালা বিরাজমান-এর দর্শন এবং পূজা করলেন। প্রধানমন্ত্রী শ্রীরাম জন্মভূমি তীর্থক্ষেত্র পরিদর্শন করেন। তিনি মন্দির স্থলে শ্রমজীবী সহ এই পবিত্র প্রকল্পে যুক্ত মানুষদের সঙ্গেও কথা বলেন।
PG/AP/DM
(
তথ্যওসম্প্রচারমন্ত্রক
নৃত্যমূলক রিয়্যালিটি শো-গুলিতে শিশুদের যথাযথভাবে মঞ্চস্থ করার জন্য সমস্ত বেসরকারি উপগ্রহ-ভিত্তিক টেলিভিশন চ্যানেলগুলিকে মন্ত্রকের পরামর্শ
নয়াদিল্লি, ১৮ জুন ২০১৯
চলচ্চিত্র ও বিনোদনের অন্যান্য জনপ্রিয় মাধ্যমে প্রাপ্ত বয়স্করা যে ধরণের নৃত্য পরিবেশন করেছেন, টেলিভিশনের নৃত্যমূলক রিয়্যালিটি অনুষ্ঠানগুলিতে ছোট শিশুরাও একই ধরণের নৃত্য মঞ্চস্থ করছে বলে কেন্দ্রীয় তথ্য ও সম্প্রচার মন্ত্রকের নজরে এসেছে। ছোট শিশুদের নিয়ে এ ধরণের নৃত্যানুষ্ঠান উদ্বেগের বিষয় এবং বয়সের দিক থেকেও অযৌক্তিক। এ ধরণের অনুষ্ঠান শিশুদের মধ্যে বিপজ্জনক প্রভাব ফেলতে পারে এবং তা অল্প বয়সীদের জন্য উপযুক্তও নয়।
এই প্রেক্ষিতে, সমস্ত বেসরকারি উপগ্রহ-ভিত্তিক টেলিভিশন চ্যানেলগুলি ১৯৫৫ কেবল টেলিভিশন নেটওয়ার্কস্  আইনের আওতায় উল্লিখিত অনুষ্ঠান সম্প্রচার ও বিজ্ঞাপন বিধি মেনে চলবে বলে আশা করা হচ্ছে। আইন অনুযায়ী, শিশুদের সুনাম বা মর্যাদা নষ্ট করে এমন কোনও অনুষ্ঠান টেলিভিশনে সম্প্রচার করা যাবে না। এমনকি, শিশুদের নিয়ে সম্প্রচারিত কোনও অনুষ্ঠানে অশালীন ভাষা ব্যবহার বা হিংসার প্রকৃত-দৃশ্য দেখানো যাবে না।
উক্ত বিষয়গুলির কথা বিবেচনায় রেখে মন্ত্রক সমস্ত বেসরকারি উপগ্রহ-ভিত্তিক টেলিভিশন চ্যানেলগুলিকে নৃত্যমূলক রিয়্যালিটি বা এ ধরণের অন্যান্য অনুষ্ঠানে শিশুদের জন্য অযৌক্তিক এবং শোভনীয় নয় এমন অনুষ্ঠানের সম্প্রচার থেকে বিরত থাকার পরামর্শ দিয়েছে। নৃত্যমূলক রিয়্যালিটি শো বা একই ধরণের অনুষ্ঠান সম্প্রচারের সময় টিভি চ্যানেলগুলিকে ন্যূনতম সংযম, সংবেদনশীলতা এবং সতর্কতা অবলম্বনেরও পরামর্শ দেওয়া হয়েছে।
CG/CB/SB
(Visitor Counter : 108
প্রধানমন্ত্রীরদপ্তর
অ্যান্ড্রু উল অ্যান্ড কোম্পানি লিমিটেড – এর চা রপ্তানি ৪৩১ শতাংশ বৃদ্ধির প্রশংসায় প্রধানমন্ত্রী
নয়াদিল্লি, ১২ মে, ২০২৩
প্রধানমন্ত্রী শ্রী নরেন্দ্র মোদী কেন্দ্রীয় ভারী শিল্প মন্ত্রকের অধীন অ্যান্ড্রু উল অ্যান্ড কোম্পানি লিমিটেডের চা রপ্তানি ৪৩১ শতাংশ বৃদ্ধি পাওয়ায় আজ ঐ সংস্থাকে অভিনন্দন জানিয়েছেন।
কেন্দ্রীয় মন্ত্রী ডঃ মহেন্দ্রনাথ পান্ডের এক ট্যুইটের প্রত্যুত্তরে প্রধানমন্ত্রী বলেছেন, “অনেক অনেক অভিনন্দন! আত্মনির্ভর ভারতের সংকল্প পূরণে এই সাফল্য দিশা দেখাবে”।
PG/MP/SB
(
নারীওশিশুবিকাশমন্ত্রক
মানব পাচারের শিকার থেকে রক্ষা পাওয়াদের জন্য নির্ভয়া তহবিল
নতুন দিল্লি, ২২ ডিসেম্বর, ২০২১
কেন্দ্রীয় স্বরাষ্ট্রমন্ত্রক ২০২০ সালের ৬ জুলাই সমস্ত রাজ্য ও কেন্দ্রশাসিত অঞ্চলগুলিকে কোভিড-১৯ মহামারী পরিস্থিতিতে মানব পাচার প্রতিরোধ এবং মোকাবিলায় একটি ‘পরামর্শ’ জারি করে। মহিলা ও শিশু উন্নয়ন মন্ত্রক গত বছর ২৩ অক্টোবর সমস্ত রাজ্য ও কেন্দ্রশাসিত অঞ্চলগুলিকে কোভিড-১৯ মহামারী পরিস্থিতিতে মানব পাচার প্রতিরোধ ও মোকাবিলা করার জন্য এবং সচেতনতা তৈরির উদ্দেশ্যে পরামর্শ দেয়।
পুলিশ এবং আইনশৃঙ্খলা রক্ষার দায়িত্ব রাজ্যের হাতে। দেশের সংবিধানের সপ্তম তফসিলের আওতায় এই ক্ষমতা দেওয়া হয়েছে। তাই আইনশৃঙ্খলা বজায় রাখা, নারী ও শিশুদের বিরুদ্ধে অপরাধের তদন্ত ও বিচার সহ নাগরিকদের জীবন ও সম্পত্তি সুরক্ষার দায়িত্ব প্রাথমিকভাবে সংশ্লিষ্ট রাজ্য সরকারের হাতেই। রাজ্য সরকার আইনের বর্তমান ধারার আওতায় এই ধরনের অপরাধ মোকাবিলা করে থাকে।
সরকার ২০১৫ সালে পাচার ও বাণিজ্যিকভাবে যৌন শোষণের শিকার প্রকল্প  চালু করে। সব বয়সের নারী সহ পাচারের শিকার ব্যক্তিদের উদ্বেগ ও সমস্যা দূর করতেই আইনী পরিষেবা প্রদান করা এবং উদ্ধার ও পুনর্বাসনের ব্যবস্থা রয়েছে এই প্রকল্পে।
এছাড়াও প্রান্তিক মানুষের জন্য আর্থিক ও সামাজিক পথ প্রদান করার সুযোগ রয়েছে এই প্রকল্পের আওতায়। নারী ও শিশু উন্নয়ন মন্ত্রক পাচার, প্রতিরোধ এবং সারা দেশে বাণিজ্যিক যৌন শোষণের জন্য পাচারের শিকার হওয়া মহিলাদের উদ্ধার ও পুনর্বাসনের জন্য ‘উজ্জ্বলা’ প্রকল্প বাস্তবায়ন করেছে। রাজ্য সরকারগুলিকেও পাচারের সমস্যা রয়েছে এমন জেলাগুলিকে চিহ্নিত করে তার মোকাবিলায় অবিলম্বে গুরুত্ব দিতে বলা হয়েছে। একই সঙ্গে কেন্দ্রীয় সরকারের কাছে এই উজ্জ্বলা প্রকল্পের সাহায্য ও সমর্থন চাওয়ার জন্য প্রস্তাব পেশ করতে বলা হয়েছে। এই প্রকল্পের উদ্দেশ্যই হলো আশ্রয়, খাদ্য, বস্ত্র, আইনী সহায়তা এবং বৃত্তিমূলক পরিষেবা সহ প্রাথমিক সুযোগ সুবিধা/ প্রয়োজনগুলি মেটানো। পাশাপাশি দীর্ঘ ও স্বল্প মেয়াদী ভিত্তিতে পুনর্বাসিত মহিলাদের প্রশিক্ষণের ব্যবস্থা করা। রাজ্য ও কেন্দ্রশাসিত অঞ্চলগুলিকে সিআরপিসি বিধির ৩৫৭এ ধারা অনুসারে ক্ষতিগ্রস্তদের ক্ষতিপূরণ সম্পর্কে অবহিত করা হয়েছে। স্বরাষ্ট্র মন্ত্রক নির্ভয়া তহবিল থেকে ক্ষতিগ্রস্তদের ক্ষতিপূরণের জন্য ২০০ কোটি টাকা মঞ্জুর করেছে। রাজ্য ও কেন্দ্রশাসিত অঞ্চলগুলি মানব পাচার সহ বিভিন্ন অপরাধের শিকার হওয়া ক্ষতিগ্রস্তদের সাহায্য করে থাকে এই তহবিল থেকে।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় নারী ও শিশু উন্নয়ন মন্ত্রী শ্রীমতী স্মৃতি জুবিন ইরানি।
CG/SS/SKD/
(Visitor Counter : 124
মানবসম্পদবিকাশমন্ত্রক
আইআইটি দিল্লির উদ্ভাবিত কোভিড-১৯ নমুনা পরীক্ষার র্যাপিড অ্যান্টিজেন কিট চালু করেছেন শিক্ষা প্রতিমন্ত্রী শ্রী সঞ্জয় ধোত্রে
নয়াদিল্লি, ২৫ জুন, ২০২১
কেন্দ্রীয় শিক্ষা প্রতিমন্ত্রী শ্রী সঞ্জয় ধোত্রে আইআইটি দিল্লির উদ্ভাবিত কোভিড-১৯ নমুনা পরীক্ষার র্যাপিড অ্যান্টিজেন কিট চালু করেছেন। আইআইটি দিল্লির ইন্সটিটিউটস্ সেন্টার ফর বায়োমেডিকেল ইঞ্জিয়ারিং-এর অধ্যাপক ডঃ হরপাল সিং-এর নেতৃত্বে একটি গবেষক দল এই কিট উদ্ভাবন করেছে।
এই প্রতিষ্ঠানের গবেষক এবং কিট উৎপাদনের সঙ্গে যুক্ত শরিকদের অভিনন্দন জানিয়ে শ্রী ধোত্রে বলেছেন, “আমি অত্যন্ত আশাবাদী যে, এই প্রযুক্তি দেশে বর্তমানে চালু কোভিড নমুনা পরীক্ষায় এমন পরিবর্তন নিয়ে আসবে। এটা জেনে আমি অত্যন্ত গর্বিত যে, আইআইটি দিল্লি তার নিজস্ব সম্পদ কাজে লাগিয়েই এই কিট উদ্ভাবন করেছে”।
আইআইটি দিল্লির গবেষক অধ্যাপক হরপাল সিং এবং ডঃ দীনেশ কুমারের প্রশংসা করে শ্রী ধোত্রে বলেছেন, সম্পূর্ণ দেশীয় প্রযুক্তিতে মহামারীর বিরুদ্ধে লড়াইয়ে দেশকে আত্মনির্ভর করে তুলতে আইআইটি দিল্লির এই উদ্যোগ প্রশংসনীয়। শ্রী ধোত্রে কোভিড-১৯ এর সময় আধুনিক নমুনা পরীক্ষার কিট উদ্ভাবনের জন্য দেশের অগ্রণী প্রতিষ্ঠানগুলির ভূমিকার প্রশংসা করেন। প্রযুক্তি ক্ষেত্রে গবেষণা ও উন্নয়নমূলক কাজকর্মের জন্য তিনি আইআইটি দিল্লির ভূমিকার প্রশংসা করেন। তিনি জানান, প্রধানমন্ত্রী নরেন্দ্র মোদীর নেতৃত্বাধীন সরকার গবেষণা, উন্নয়ন ও উদ্ভাবনের মাধ্যমে দেশকে আত্মনির্ভর করে তোলার ওপর অগ্রাধিকার দিচ্ছে। জাতীয় শিক্ষা নীতি, জাতীয় গবেষণা নীতি, প্রধানমন্ত্রী রিসার্চ ফেলোশিপের মতো উদ্যোগ গ্রহণ করে গবেষণাধর্মী কাজকর্মের প্রসারে যে অগ্রাধিকার দেওয়া হচ্ছে, তার ফলে দেশে গবেষণা ও উন্নয়ন ক্ষেত্রের মান আরও বাড়বে। তিনি বলেন, সম্পদ সৃষ্টির ক্ষেত্রে প্রযুক্তির গুরুত্বপূর্ণ ভূমিকা রয়েছে। তাই, আইআইটি-র মতো অগ্রণী প্রযুক্তি প্রতিষ্ঠানগুলি এক্ষেত্রে বড় ভূমিকা নিতে পারে। শ্রী ধোত্রে অগ্রণী শিক্ষা প্রতিষ্ঠানগুলিকে নিজেদের ক্যাম্পাসে গবেষণা ও উদ্ভাবন কেন্দ্র গড়ে তোলার কথা বলেন। এ প্রসঙ্গে তিনি আরও বলেন, গবেষণা ও উন্নয়নমূলক কাজকর্মের প্রসারে শিল্প সংস্থার সঙ্গে শিক্ষা প্রতিষ্ঠানের যোগসূত্র আরও নিবিড় করতে হবে। সাধারণ মানুষের মধ্যে বিজ্ঞান ও প্রযুক্তিকে আরও জনপ্রিয় করে তুলতে শ্রী ধোত্রে বিজ্ঞানীদের মুদ্রণ সহ বিভিন্ন গণমাধ্যমে আরও বেশি করে লেখার পরামর্শ দেন।
এই উপলক্ষে আইআইটি দিল্লির অধিকর্তা অধ্যাপক ভি রামগোপাল রাও বলেন, এই প্রতিষ্ঠানটি ২০২০-র জুলাই মাসে ৩৯৯ টাকা মূল্যের আরটিপিসিআর কিট উদ্ভাবন করে। স্বল্প মূল্যের এই নমুনা পরীক্ষার কিট উদ্ভাবনের ফলে নমুনা পরীক্ষার খরচ অনেকটাই কমে এসেছে। তাঁর প্রতিষ্ঠানের উদ্ভাবিত বিভিন্ন প্রযুক্তিকে কাজে লাগিয়ে এখনও পর্যন্ত ৮০ লক্ষেরও বেশি পিপিই কিট সরবরাহ করা হয়েছে। অ্যান্টিজেন-ভিত্তিক নতুন এই র্যাপিড নমুনা পরীক্ষার কিট গ্রামাঞ্চলে নমুনা পরীক্ষার খরচ আরও কমাতে সাহায্য করবে। সেই সঙ্গে, এই পদ্ধতিতে নমুনা পরীক্ষা আরও বেশি সহজ হয়ে উঠবে।
অধ্যাপক হরপাল সিং জানান, ভারতীয় চিকিৎসা গবেষণা পরিষদের স্বীকৃতিপ্রাপ্ত নতুন এই র্যাপিড অ্যান্টিজেন নমুনা পরীক্ষার কিটে সার্স-কভ-২ অ্যান্টিজেন নিরূপণের বিশেষ পদ্ধতি রয়েছে। এর ফলে, র্যাপিড অ্যান্টিজেন পদ্ধতিতে নমুনা পরীক্ষা সাধারণ মানুষের কাছে আরও সহজতর হয়ে উঠবে। এমনকি, নতুন এই কিটে যে ভিট্রো ডিটেকশন বা করোনা ভাইরাস নিরূপণ পদ্ধতি প্রয়োগ করা হয়েছে, তার ফলে নমুনা পরীক্ষার সূক্ষ্মাতিসূক্ষ্ম বিবরণগুলি সহজেই হাতের কাছে পাওয়া যাবে। তিনি জানান, ১০০ শতাংশ দেশীয় প্রযুক্তিতে র্যাপিড অ্যান্টিজেন পদ্ধতিতে এই নমুনা পরীক্ষার কিট উদ্ভাবন ও তৈরি করা হয়েছে।
CG/BD/SB
(Visitor Counter : 194
আয়ুষ
গঙ্গা তীরে ওষধি গাছের চাষ
নয়াদিল্লি, ১৯ নভেম্বর, ২০১৯
দেশ জুড়ে ২০১৫-১৬ সাল থেকে কেন্দ্রের জাতীয় আয়ুষ মিশন -এর আওতায় ওষধি গাছ চাষে আয়ুষ মন্ত্রক উৎসাহ দিচ্ছে। সংশ্লিষ্ট রাজ্যগুলির এনএএম কর্মসূচির আওতায় রাজ্য বার্ষিক কর্মসূচি পরিকল্পনা অনুসারে প্রস্তাব আয়ুষ মন্ত্রকের অনুমোদন পেয়েছে। পশ্চিমবঙ্গ, বিহার, উত্তরপ্রদেশ, উত্তরাখণ্ডে গঙ্গা তীরে ওষধি গাছের চাষ করার ক্ষেত্রে মন্ত্রক উৎসাহ দিচ্ছে।
এছাড়া, বন্যাপ্রবণ উত্তরপ্রদেশের গাঙ্গেয় এলাকায় ভেটিভার ঘাষের বিস্তার ঘটানোর লক্ষ্যে মন্ত্রকের উদ্যোগে একটি কেন্দ্রীয় কর্মসূচি হাতে নেওয়া
হয়েছে। এর ফলে, কানপুর এবং বারাণসীর গাঙ্গেয় অববাহিকায় ভেটিভার চাষ বাড়ানোর জন্য উন্নত প্রযুক্তির সদ্ব্যবহার হচ্ছে। এছাড়া, গঙ্গানদী
পরিষ্কারের জাতীয় মিশন-এর আওতায় জলশক্তি মন্ত্রক উত্তরপ্রদেশের গাঙ্গেয় এলাকায় ওষধি গাছের চাষকে উৎসাহ দিচ্ছে। এর ফলে, উত্তরপ্রদেশে প্রয়াগরাজ, প্রতাপপুর, ফতেহপুর, বারাণসী, কৌসম্বী, গাজিপুর, মির্জাপুর, ভাদোহি, চান্দৌলি ও বালিয়া – এই ১০টি জেলায় বন মন্ত্রকের সহায়তায় এই কর্মসূচি রূপায়িত হচ্ছে। তবে, গঙ্গার তীরে ৫ কিলোমিটার দীর্ঘ এলাকায় ওষধি গাছের চাষ করে সবুজায়নের কোন প্রস্তাব সরকারের কাছে নেই।
আজ রাজ্যসভায় আয়ুষ মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী শ্রীপাদ যশো নায়েক এক প্রশ্নের লিখিত জবাবে এ তথ্য দেন।
(SSS/CB/DM
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ড: জিতেন্দ্র সিংহ বলেছেন,কোভিড-19 পরিস্থিতি সত্ত্বেও গত বছরের তুলনায় গম সংগ্রহের পরিমান ১৫ শতাংশ বৃদ্ধি পেয়েছে
ড:সিংহ জানিয়েছেন,গম,ডাল এবং তৈল বীজ সংগ্রহ কেন্দ্রগুলি,এই অতিমারী পরিস্থিতিতেও তিন গুন বেশি শস্য সংগ্রহের সাক্ষী হয়েছে
নতুন দিল্লী,৭ই অক্টোবর ২০২০
কেন্দ্রীয় মন্ত্রী ড: জিতেন্দ্র সিংহ আজ বলেছেন,কোভিড-19 অতিমারী পরিস্থিতিতেও প্রধানমন্ত্রী নরেন্দ্র মোদীর নেতৃত্বাধীন সরকার অধিক শস্য সংগ্রহ নিশ্চিত করেছে। এই সঙ্কটকালে কৃষক সমাজের প্রয়োজন মেটাতে নরেন্দ্র মোদীর সরকার বদ্ধপরিকর।
বসহলি এবং রিয়াশি অঞ্চল ও তৎসংলগ্ন এলাকার কৃষক,পঞ্চায়েতের প্রতিনিধি এবং আঞ্চলিক কর্মকর্তাদের সঙ্গে আলোচনায়,ড:সিংহ বলেন,কোভিড-19 অতিমারী ও তার দরুন লকডাউন চলা সত্ত্বেও ,গত বছরের তুলনায় এ বছর ১৫ শতাংশ বেশি গম সংগ্রহ করা হয়েছে। সারা দেশ থেকে প্রায় ৩৯০ লক্ষ মেট্রিক টন গম সংগ্রহ করা হয়েছে বলে তিনি জানান। ড:সিংহ বলেন,দেশজুড়ে লকডাউন থাকলেও কেন্দ্র সরকার কৃষকের দোর গোড়ায় পৌছে গম সংগ্রহ করার কাজ নিশ্চিত করেছে।
কৃষিক্ষেত্রে সরকারের উদ্যোগের বিষয়টি তুলে ধরে কেন্দ্রীয় মন্ত্রী বলেন, সরকার শস্য সংগ্রহ করতে এবং কৃষক কল্যাণে প্রায় ৭৫ হাজার কোটি টাকা মঞ্জুর করেছে।
তিনি বলেন, করোনা সঙ্কটকালে গম সংগ্রহ কেন্দ্র গুলি তিন গুন বেশি গম সংগ্রহ করেছে,অপরদিকে ডাল এবং তৈলবীজ সংগ্রহ কেন্দ্র গুলিও প্রায় তিন গুন বেশি শস্য সংগ্রহ করেছে।
কেন্দ্রীয় মন্ত্রী ড:জিতেন্দ্র সিংহ জানান,বিগত ছয় বছরে প্রধানমন্ত্রী মোদীর নেতৃত্বাধীন সরকার কৃষকদের সুবিধার্থে একাধিক উদ্ভাবনী সংস্কার করেছে। যার মধ্যে উল্লেখযোগ্য হল, মাটির স্বাস্থ্য পরীক্ষা কার্ড,পিএম কিষান সম্মান নিধি যোজনা,কিষান কার্ড, নিমের আস্তরণ দেওয়া ইউরিয়া,ক্ষুদ্র জলসেচ ব্যবস্থা, ই-মান্ডি গঠন এবং এফ পি ও গঠন প্রভৃতি। তিনি জোর দিয়ে বলেন,ন্যুনতম সহায়ক মূল্য এবং এপিএমসি,বহাল থাকবে। কোনো মূল্যেই এই গুলিকে সরানো হবেনা।
তিনি বলেন কিছু কায়েমি স্বার্থের মানুষ এই পদ্ধতি গুলি সরিয়ে নেওয়া হবে বলে গুজব ছড়াচ্ছে। এই গুজব যে বা যারা ছড়াচ্ছে,তাদের প্রতিটি স্তরে প্রতিবাদ করতে হবে। ড: সিংহ বলেন,গত ছয় বছরে মোদী সরকার কৃষকদের কাছ থেকে শস্য সংগ্রহের ন্যূনতম সহায়ক মূল্য ক্রমাগত বৃদ্ধি করে চলেছে।
নতুন কৃষি আইন প্রসঙ্গে তিনি বলেন, এই আইন কৃষক সমাজকে নিরাপত্তা দেবে ও সুরক্ষিত রাখবে। কৃষিক্ষেত্রের উন্নতিতে এই আইন নতুন জানলা উন্মোচিত করবে। কৃষিক্ষেত্রে এই আইন নতুন বিপ্লব এনে দেবে। নতুন প্রজন্মের কাছে এটি নতুন দিগন্ত খুলে দেবে।
ড:সিংহ বলেন,প্রধানমন্ত্রী নরেন্দ্র মোদী যে কৃষি সংস্কার এনেছেন,তাতে কৃষকদের শস্যের মূল্য নির্ধারণের স্বাধীনতা থাকবে এবং কার কাছে কৃষি পণ্য বিক্রি করবে তা নির্ধারণের স্বাধীনতা থাকবে। তিনি পরিষ্কার ভাবে জানান,দুপক্ষের মধ্যে যে চুক্তিপত্র স্বাক্ষরিত হবে তা কৃষকদের নির্ধারিত মূল্য দেওয়ার গ্যারেন্টি হিসাবে বিবেচিত হবে।নতুন কৃষি আইনে কৃষকদের জমি বিক্রি,লিজ দেওয়া বা বন্ধক রাখা যাবেনা বলে উল্লেখ করা হয়েছে।
কেন্দ্রীয় মন্ত্রী ,সমস্ত কার্য্যকর্তাদের কাছে,প্রতিটি কৃষকের কাছে গিয়ে কৃষি আইনের উপকারিতা বোঝানোর জন্য আবেদন করেন। কৃষকদের বিরুদ্ধে কি ধরনের চক্রান্ত চলছে তাও তিনি তুলে ধরার আহ্বান জানান। প্রধানমন্ত্রী,কৃষকদের কল্যাণে যে একাধিক উদ্যোগ নিয়েছেন কৃষকদের তার সুযোগ ব্যবহারের আহ্বান জানান তিনি।
আজকের এই আলোচনা চক্রে বাসহলি থেকে প্রতিনিধিত্ব করেন অবসরপ্রাপ্ত কর্নেল মোহন সিংহ,রামচাঁদ,অজিত সিংহ,নরেশ বাসত্রা,যশবিন্দর সিংহ,কেওয়াল সিংহ,বলবিন্দর সিংহ,তেজিন্দর সিংহ,যুবকরন সিংহ,সুষমা জাময়াল,শাঙ্কের সিংহ,নামান শর্মা প্রমুখ।
অপরদিকে রিযাশি থেকে এই অনুষ্ঠানে যোগ দেন পদম দেব সিংহ,মুন্সি রাম,মহিন্দার কুমার,শাঙ্কের শর্মা প্রমুখ।
(CG/PPM
তথ্যওসম্প্রচারমন্ত্রক
সিনেমাটোগ্রাফ আইন  বিল-এর বিষয়ে মতামত আহ্বান করেছে তথ্য ও সম্প্রচার মন্ত্রক
নয়াদিল্লি, ৮ জানুয়ারি, ২০১৯
গোপনে চলচ্চিত্র চুরির মতো সমস্যা, বিশেষ করে ইন্টারনেটে চলচ্চিত্রগুলির পাইরেটেড সংস্করণ থাকার ফলে চলচ্চিত্র শিল্প ও সরকারি কোষাগার বিশাল ক্ষতির সম্মুখীন হয়। সেজন্য চলচ্চিত্রের পাইরেসি রোধ করতে তথ্য ও সম্প্রচার মন্ত্রক ১৯৫২ সালের সিনেমাটোগ্রাফ আইনে নতুন কিছু ব্যবস্থা রাখতে চায়। এই আইনের ৭ নং ধারায় বলা হয়েছে যে, প্রদর্শনযোগ্য শংসাপত্রের নিয়ম ভঙ্গ হলে জরিমানা ধার্য করা হবে। এই আইনের ৭ নং ধারার আওতায় নতুন ৪ নং উপ-ধারা যোগ করার প্রস্তাব রেখেছে তথ্য ও সম্প্রচার মন্ত্রক।
মন্ত্রকের ওয়েবসাইটে ‘ডকুমেন্ট্স’ ট্যাবে আইন ও নিয়মাবলী সংক্রান্ত বিভাগ থেকে কিংবা সিনেমাটোগ্রাফ আইন, ১৯৫২ থেকে এই বিষয়ে বিস্তারিত জানা যাবে।
তথ্য ও সম্প্রচার মন্ত্রকের পক্ষ থেকে খসড়া এই সিনেমাটোগ্রাফ আইন সম্পর্কে মতামত আহ্বান করা হয়েছে। মতামত পাঠানোর শেষ তারিখ আগামী ১৪ই জানুয়ারি, ২০১৯। মতামত পাঠানোর ই-মেল ঠিকানা – jsfilms.inb[at]nic[dot]in। ডাকযোগে মতামত নিম্নলিখিত ঠিকানায় পাঠানো যেতে পারে।
যুগ্ম সচিব 
তথ্য ও সম্প্রচার মন্ত্রক
রুম নং-৫৪৫, ‘এ’ উইং, শাস্ত্রী ভবন
ডঃ রাজেন্দ্র প্রসাদ রোড
নতুন দিল্লী - ১১০০০১
CG/SC/DM
(Visitor Counter : 111
প্রতিরক্ষামন্ত্রক
ডিআরডিও-র অতিবেগুনী রশ্মির মাধ্যমে সংক্রমণ মুক্ত টাওয়ার উদ্ভাবন
নতুন দিল্লি, ৪ মে, ২০২০
যে সব জায়গায় সংক্রমণের যথেষ্ট সম্ভাবনা রয়েছে, সেখানে কোনো রাসায়নিক পদার্থ ব্যবহার না করে দ্রুত সংক্রমণ মুক্ত করার জন্য প্রতিরক্ষা গবেষণা ও উন্নয়ন সংস্থা  অতিবেগুনী রশ্মির মাধ্যমে সংক্রমণ মুক্ত করার টাওয়ার উদ্ভাবন করেছে।
এই যন্ত্রটি ডিআরডিও-র দিল্লি ভিত্তিক গবেষণাগার, লেসার সায়েন্স এন্ড টেকনোলজি সেন্টার  উদ্ভাবন করেছে। গুরুগ্রামের মেসার্স নিউ এজ ইন্সট্রুমেন্টস এন্ড মেটেরিয়ালর্স প্রাইভেট লিমিটেড, এই যন্ত্রটি তৈরি করেছে। অতিবেগুনী রশ্মি নির্ভর এই যন্ত্রটির নাম দেওয়া হয়েছে, ইউভি ব্লাস্টার। বৈদ্যুতিন সরঞ্জাম, কম্পিউটার, বিভিন্ন অফিস ও গবেষণাগারে ব্যবহৃত নানা যন্ত্রপাতিকে রাসায়নিক পদার্থ দিয়ে সংক্রমণ মুক্ত করার ক্ষেত্রে সমস্যা তৈরি হয়। ইউভি ব্লাস্টার, এই সমস্ত জিনিসগুলিকে সংক্রমণ মুক্ত করবে। এছাড়াও বিমানবন্দর, শপিংমল, মেট্রোরেল, হোটেল, কারখানা এবং অফিসের মতো জায়গা౼যেখানে প্রচুর লোকের আসা-যাওয়া করেন, সেখানে এই যন্ত্রটি ব্যবহার করা যাবে।
ওয়াইফাই-এর মাধ্যমে ল্যাপটপ অথবা মোবাইল ফোনের সাহায্যে ইউভি ব্লাস্টারকে চালানো যাবে। এখানে ২৫৪ ন্যানোমিটার তরঙ্গ দৈঘ্যের ৪৩ ওয়াট ক্ষমতা সম্পন্ন ৬টি ল্যাম্প রয়েছে, যেখান থেকে অতিবেগুনী রশ্মি ৩৬০ ডিগ্রী এলাকা জুড়ে ছড়িয়ে পড়তে পারে। ১২ X ১২ ফুটের একটি ঘরকে এই যন্ত্র, ১০ মিনিটে জীবাণুমুক্ত করে। ৪০০ বর্গফুট এলাকার ঘরের বিভিন্ন জায়গায় এই যন্ত্রটি রেখে দিয়ে ৩০ মিনিটে ঘরকে সংক্রমণমুক্ত করা যাবে।
ঘরের দরজা হঠাৎ করে খুলে গেলে বা কেউ ঘরে হঠাৎ ঢুকে পড়লে যন্ত্রটি সঙ্গে সঙ্গে বন্ধ হয়ে যাবে। এই যন্ত্রটি হাত দিয়েও চালানো সম্ভব।
CG/CB/SFS
(